การประกอบธุรกิจของแต่ละสายผลิตภัณฑ์

ลักษณะธุรกิจแบ่งแยกตามลักษณะของงานและพื้นที่

1.  กลุ่มธุรกิจรับเหมาก่อสร้างและบริหารงานก่อสร้าง

    1.  กลุ่มก่อสร้างไทย ได้แก่ บริษัท คริสเตียนีและนีลเส็น (ไทย) จำกัด (มหาชน)
        รับเหมาก่อสร้างโครงการสาธารณูปโภคพื้นฐาน โครงการวิศวกรรมโยธาและโครงสร้าง
        ตัวอย่างผลงานในอดีตที่ผ่านมาประกอบด้วย

ชื่อโครงการ ประเภท มูลค่างาน ปีที่สร้าง (ล้านบาท)

โรงเรียนเตรียมทหาร อาคารเรียน 1,448 2537-2543

Water Cliff Tower อาคารที่พักอาศัย 635 2538-2540

BMA Waste Water บ่อบำบัดน้ำเสีย

Treatment กทม. 535 2538-2540

พระราชวังกระบี่ พระราชวัง 250 2538-2539

ศูนย์กีฬาเอเชียนเกมส์ สนามกีฬาหลักและ

สระแข่งว่ายน้ำ 920 2538-2539

Interchange

Highway 338 สะพานยกระดับ 558 2539-2541

โรงงานประกอบรถยนต์

General Motor โรงงานอุตสาหกรรม 1,720 2538-2543

TARP ท่าเรือขนถ่ายผลิตภัณฑ์

ปิโตรเลียม 377 2540-2542

ทางหลวงสายลำปาง-ลำพูน ทางหลวง 496 2541-2543

ศูนย์จัดแสดงเพื่อการท่องเที่ยว

จังหวัดเชียงราย อาคาร 240 2541-2543

2.  กลุ่มก่อสร้างเอเซีย ได้แก่ บริษัท คริสเตียนีและนีลเส็น (เวียดนาม) จำกัด (เดิมชื่อบริษัท
    คริสเตียนีและนีลเส็น 56 เวียดนาม), บริษัท คริสเตียนีและนีลเส็น (มาเลเซีย) เอสดีเอ็น
    บีเอชดี
    รับเหมาก่อสร้างโครงสร้างวิศวกรรมโยธาและโครงการสาธารณูปโภคพื้นฐานต่างๆ
    ผลงานในอดีตที่ผ่านมาประกอบด้วย

ชื่อโครงการ ประเภท มูลค่างาน ปีที่สร้าง

(ล้านบาท)

Stamford Court

Hochi Minh City Apartment 450 2538-2540

West Port, Phase III

Pulau Lumut, ท่าเรือ 860 2538-2540

Malaysia

3.  กลุ่มก่อสร้างยุโรปได้แก่ คริสเตียนีและนีลเส็น ลิมิเต็ด
    รับเหมาก่อสร้างโครงการวิศวกรรม-โยธา
    และโครงสร้างโครงการวิศวกรรมที่เกี่ยวข้องกับงานทางทะเล โครงการปลูกสร้างอาคาร
    โครงการดำเนินการปฏิรูป วิศวกรรมโยธาระดับนานาชาติ
    ทั้งนี้รวมถึงงานรับเหมาโครงการในยุโรปภาคกลางและตะวันออก
    ผลงานในอดีตที่ผ่านมาประกอบด้วย

ชื่อโครงการ ประเภท มูลค่างาน ปีที่สร้าง

(ล้านบาท)

A50 Blythe Bridge

to Queensway, U.K. ทางหลวง 1,136 2537-2539

Jubilee Line

Docklands อุโมงค์ 336 2536-2537

Black Country

Spine Road, U.K. ถนน 308 2536-2538

A470 Pentrebach ทางหลวง 785 2537-2540

Ventor Wastewater, U.K. ระบบบำบัดน้ำเสีย 716 2541-2543

ปัจจุบัน บริษัทย่อยแห่งนี้ได้เข้าสู่กระบวนการการจัดการทรัพย์สินและหนี้สินภายใต้การควบคุม
ดูแลของศาล ทำให้บริษัทฯ ไม่มีสิทธิในการบริหารงานต่อไป

ธุรกิจที่เกี่ยวข้องกับงานด้านวิศวกรรมเครื่องกลและไฟฟ้า

ดำเนินธุรกิจจัดหาและติดตั้งงานด้านเครื่องกลและไฟฟ้า รวมทั้งงานวิศวกรรมเฉพาะด้าน
มีบริษัทที่จะให้บริการในเขตยุโรปและเอเซีย ประกอบด้วย บริษัท อินเตอร์เทค คอนแทรคติ้ง
เอเอส จำกัด (เดนมาร์ก) และบริษัท อินเตอร์เทค คอนแทรคติ้ง เอสดีเอ็น บีเอชดี
ผลงานที่ผ่านมาในอดีตและอยู่ระหว่างดำเนินการประกอบด้วย

ชื่อโครงการ ประเภท มูลค่างาน ปีที่แล้วเสร็จ (ล้านบาท)

Kotoka Airport, Ghana งานระบบไฟฟ้า 677 2544

Oslo Airport Service

Norway งานระบบไฟฟ้า 26 2543

Inhambane Moz,

Mozambique งานระบบไฟฟ้า 103 2542

Danpo Farre, Danpo งานระบบเครื่องกล 91 2543

Ewos Chile, Chile งานระบบไฟฟ้า 28 2543

Dirol KV 23, Russia งานระบบไฟฟ้า 142 2542

Sabah Hospital, Kuwait งานระบบเครื่องกล / ไฟฟ้า 1,014 2544

Hatay, Vietnam งานระบบเครื่องกล / ไฟฟ้า 77 2542

กลุ่มการลงทุนและพัฒนาอสังหาริมทรัพย์

บริษัทฯ ต้องการที่จะลดกิจกรรมในด้านการลงทุนและพัฒนาอสังหาริมทรัพย์ลง
ดังนั้นจึงมีนโยบายหลักที่จะจำหน่ายธุรกิจที่ไม่สามารถสร้างกำไรให้กับบริษัทได้
จึงได้จัดกลุ่มนี้อยู่ในกลุ่มทรัพย์สินรอการขาย ซึ่งประกอบด้วย

3.1 กลุ่มทรัพย์สินรอการขายในประเทศไทย ได้แก่กลุ่มการลงทุนโดย บริษัท ซีเอ็นที โฮลดิ้งส์
จำกัด ประกอบด้วย บริษัท สยามไชยศรี จำกัด บริษัท ซีเอ็นเพลส สีลม ดีเวลลอปเมนท์ จำกัด

3.2 กลุ่มทรัพย์สินรอการขายในเอเซีย ได้แก่ กลุ่มของ ฮาโมนี พร๊อพเพอร์ตี้ ลิมิเต็ด

3.3 กลุ่มทรัพย์สินรอการขายในยุโรป ได้แก่ กลุ่มบริษัท คริสเตียนีและนีลเส็น เอเอส ประกอบด้วย
สแตนฟอร์ด เอ็มเอสเอ ลิมิเต็ด

เนื่องจากภาวะเศรษฐกิจที่ตกต่ำในรอบ 2-3 ปีที่ผ่านมา บริษัทฯ
จึงไม่ได้มีการลงทุนดำเนินการพัฒนาอสังหาริมทรัพย์ใดๆ ดังนั้น
จึงไม่มีรายได้จากการลงทุนในประเภทนี้

ขั้นตอนการดำเนินการก่อสร้าง

เมื่อบริษัทฯ ได้รับหนังสือแสดงเจตจำนง หรือเซ็นสัญญารับงานแล้ว บริษัทฯ
จะจัดให้มีการประชุมระหว่างฝ่ายประเมินราคากับฝ่ายก่อสร้าง
เพื่อประสานงานและหารือในรายละเอียดของการประเมินราคาและแผนงานของโครงการ
ทั้งนี้เพื่อให้งานก่อสร้างดำเนินไปด้วยดีและสามารถส่งมอบงานให้ลูกค้าได้ภายในเวลาและงบประมาณที่กำหนด

บริษัทฯ จะแต่งตั้งผู้จัดการโครงการ ให้ทำหน้าที่แทนบริษัทฯ ประจำหน่วยงานก่อสร้าง
ซี่งมีหน้าที่และความรับผิดชอบดังนี้

1.  จัดทำแผนงานก่อสร้างหลักและงบประมาณค่าก่อสร้าง

2.  วางแผนงานย่อยให้สอดคล้องกับแผนงานก่อสร้างหลัก จัดทำผังบุคลากรและแรงงาน
    จัดทำบัญชีวัสดุและเครื่องมือ

3.  หารือร่วมกับเจ้าของงานหรือตัวแทน
    เพื่อกำหนดการประชุมสำหรับติดตามความก้าวหน้าของงาน และร่วมแก้ไขปัญหา
    เพื่อให้สามารถส่งมอบงานได้ตามกำหนด

4.  จัดทำเอกสารเบิกเงินค่างวดงาน พร้อมติดตามการชำระเงินจากผู้ว่าจ้าง

5.  รวบรวมหลักฐานการแก้ไขแบบและงานก่อสร้างเพิ่มเติม
    เพื่อขอเพิ่มค่างานหรือขอขยายเวลาก่อสร้าง
    อันเนื่องมาจากการแก้ไขแบบหรือการล่าช้าจากบุคคลอื่น
    ที่จะส่งผลให้งานไม่สามารถแล้วเสร็จตามสัญญา

6.  ตรวจสอบ ควบคุมงานให้เป็นไปตามแผนงานและแบบกำหนด
    พร้อมตรวจสอบความเรียบร้อยของงานก่อนส่งมอบงานให้เจ้าของโครงการ

การตลาด

ตลอดระยะเวลาอันยาวนานกว่า 90 ปี ที่ คริสเตียนีและนีลเส็น
ได้ทำการก่อสร้างและให้บริการทั้งในภาครัฐและเอกชนมาแล้วหลายโครงการในกว่า 70
ประเทศทั่วโลก นั้น
บริษัททั้งหมดในเครือไม่เคยผิดภาระผูกพันที่ได้ให้ไว้กับลูกค้าจึงเป็นผลให้ได้รับความไว้วางใจด้วยดีตลอดมา

ธุรกิจของบริษัทในเครือข่ายจำนวนมาก
โดยเฉพาะอย่างยิ่งในประเทศไทยซึ่งมีประวัติการทำงานก่อสร้างมากว่า 70 ปี
ได้จากลูกค้าเก่าและลูกค้าปัจจุบันซึ่งนับเป็นความจำเป็นอย่างยิ่งที่จะต้องรักษาความสัมพันธ์อันดีอย่างต่อเนื่อง
ทั้งนี้เพื่อก่อให้เกิดโอกาสทางธุรกิจกับลูกค้าเดิมได้อีก

กลยุทธทางการตลาด

ปัจจัยความสำเร็จที่ทำให้บริษัทฯ สามารถแข่งขันในธุรกิจประกอบด้วย

1.  บริษัททั้งหมดในกลุ่ม คริสเตียนีและนีลเส็น
    ต่างได้รับประโยชน์จากชื่อเสียงของกลุ่มในความเป็นเลิศทางงานวิศวกรรม
    จากประสบการณ์ที่สร้างสมมากว่า 90 ปี (กลุ่ม
    คริสเตียนีและนีลเส็นก่อตั้งในประเทศเดนมาร์กในปี 2447)
    อีกทั้งเทคนิคการบริหารงานสมัยใหม่
    และฐานการตลาดจากลูกค้าเก่าหรือลูกค้าปัจจุบันในแถบเอเซียของกลุ่มบริษัทฯ

2.  ความเชี่ยวชาญทางเทคนิคเฉพาะด้าน เช่น การก่อสร้างอุโมงค์ใต้น้ำ
    ซึ่งถือเป็นงานก่อสร้างที่บริษัทฯ
    มีความเชี่ยวชาญจากการทำโครงการประเภทนี้หลายโครงการในอดีตที่ผ่านมา ทำให้บริษัทฯ
    สามารถดำเนินการได้อย่างรวดเร็วในต้นทุนการก่อสร้างที่ต่ำ และ
    ด้วยประสบการณ์ความชำนาญเฉพาะด้านนี้จะเป็นส่วนหนึ่งที่ทำให้บริษัทฯ
    น่าจะได้รับคัดเลือกให้เป็นผู้รับเหมาหากมีงานก่อสร้างประเภทนี้

  3. ความรับผิดชอบ บริษัทฯ มีความรับผิดชอบสูงต่อลูกค้าโดยเฉพาะในเรื่องระยะเวลาก่อสร้าง
  บริษัทฯ
  มีนโยบายในการมอบงานที่มีคุณภาพให้ตรงตามกำหนดเวลาเสมอจากการวางแผนงานก่อสร้างที่ดีก่อนเริ่มงานทุกครั้ง

  4. บุคลากรที่มีคุณภาพ ผู้บริหารระดับสูงของบริษัทฯ เป็นผู้ที่อยู่ในธุรกิจรับเหมาก่อสร้างมานาน
  มีประสบการณ์ในการบริหารโครงการที่มีความหลากหลาย
  ทั้งในเรื่องของความยากง่ายและขนาดของโครงการที่แตกต่างกันไป อีกทั้งบริษัทฯ
  มีนโยบายที่ชัดเจนในการพัฒนาเสริมสร้างทักษะให้กับพนักงานอย่างต่อเนื่องเพื่อให้ได้รับความรู้ใหม่ในงานอยู่เสมอ

  นโยบายการเสนอราคาของบริษัท

  การคำนวณราคาเพื่อประมูลรับเหมาโครงการ มีกำหนดรูปแบบหลัก ๆ ได้ดังนี้

1. ระบบราคาคงที่ (FIXED PRICE SYSTEM)

  ภายใต้ระบบนี้บริษัทรับเหมาจะกำหนดราคาคงที่ขึ้นมาโดยบริษัทฯจะรับผิดชอบถ้ามีการเปลี่ยนแปลงในต้นทุนค่าใช้จ่าย
  อย่างไรก็ตามในสัญญาก่อสร้างบางสัญญาของภาครัฐบาลและเอกชน
  จะกำหนดปัจจัยต้นทุนที่สามารถปรับได้ถ้ามีการเปลี่ยนแปลง เช่นค่าเงินเฟ้อ และปัจจัยต้นทุนอื่นๆ
  ที่กำหนดโดยผู้ว่าจ้าง นอกจากนั้น
  ผู้ว่าจ้างจะต้องรับผิดชอบในกรณีที่มีค่าใช้จ่ายเพิ่มขึ้นจากการเปลี่ยนแปลงแบบ
  หรือโครงสร้างต่างๆ

  2. ระบบราคาต่อหน่วย (UNIT PRICE)

  บริษัทผู้ประมูลจะเสนอราคาวัสดุและค่าแรงงานในรูปต่อหน่วยซึ่งจะได้มีการชำระตามปริมาณที่เกิดจริงตามราคาต่อหน่วยที่เสนอ
  ซึ่งในสัญญาจะมีการกำหนดปัจจัยต้นทุนที่สามารถปรับได้เช่นเดียวกับระบบราคาคงที่

  ทั้งนี้การเสนอราคาจะเป็นวิธีใดขึ้นอยู่กับการกำหนดของผู้ว่าจ้าง บริษัทฯ
  มีการคิดราคาโดยถือหลักต้นทุนบวกอัตรากำไรมาตรฐานขั้นต้น ซึ่งมีอัตราเฉลี่ยที่ร้อยละ 10
  ทั้งนี้ขึ้นอยู่กับปัจจัยต่างๆ เช่น การแข่งขัน ความซับซ้อนของงาน
  และภาวะความขาดแคลนของวัตถุดิบ เป็นต้น

ขั้นตอนการดำเนินงาน

  ผู้บริหารระดับอาวุโสของบริษัทฯ มีหน้าที่ที่จะต้องติดตามข่าวสาร
  รับการติดต่อจากลูกค้าที่ติดต่อเข้ามาเอง ติดตามข้อมูลจากแหล่งข่าวของโครงการต่างๆ
  ทั้งในภาครัฐและเอกชน ติดตามข่าวสารจากบริษัทที่ปรึกษาต่างๆ
  ติดต่อเข้าพบเจ้าของโครงการและที่ปรึกษาโครงการบางโครงการถ้ามีโอกาส
  จากแหล่งข่าวเหล่านี้ทำให้บริษัทฯ ได้รับงานก่อสร้างเข้ามาสม่ำเสมอ

วิธีการตกลงว่าจ้างงานก่อสร้าง โดยปกติมี 3 วิธี คือ

  1. การประกวดราคา

ส่วนใหญ่จะเป็นงานโครงการของรัฐ ซึ่งอาจจะประกาศในหนังสือพิมพ์
ตามสถานที่ราชการหรือหน่วยงานนั้นๆ เมื่อบริษัทฯ ตัดสินใจจะเข้าร่วมประกวดราคาแล้ว
มีขั้นตอนต่อไปนี้ คือ

  1.1 การซื้อเอกสารประกวดราคา

  1.2 การเตรียมงานประกวดราคาแยกออกเป็น 3 ส่วน คือ

1.2.1 การเตรียมการเชิงพาณิชย์ ได้แก่
เตรียมเอกสารรายละเอียดตามกฎหมายทางด้านการเงินและประวัติของบริษัทฯ
พิจารณาความต้องการของสัญญา เช่น การประกันภัยต่างๆ
เงื่อนไขการเบิกจ่ายเงินและศึกษารายละเอียดเฉพาะของสัญญา
ติดต่อธนาคารเพื่อทำหนังสือค้ำประกันซองเสนอราคา

  1.2.2 การเตรียมการด้านประเมินราคา ได้แก่ ตรวจดูสถานที่ก่อสร้าง การหาปริมาณงาน
  สอบราคาวัสดุก่อสร้าง สอบราคาจากผู้รับเหมาช่วงกรณีที่เป็นความชำนาญเฉพาะอย่าง

  1.2.3 การเตรียมแผนงานก่อสร้าง ได้แก่ การกำหนดวิธีการก่อสร้าง การจัดหาเครื่องมือ
  เครื่องใช้ โดยการจัดซื้อหรือเช่าเป็นพิเศษ พิจารณาถึงบุคลากรให้สอดคล้องกับลักษณะของงาน

  1.3
  ทำการประมาณราคาและค่าใช้จ่ายทั้งหมดตามรายละเอียดและวิธีที่กำหนดไว้ในเอกสารประกวดราคา
  ยื่นประมูลตามวัน เวลา และสถานที่ที่ระบุเอาไว้

  2. การเสนอราคาโดยได้รับเชิญ

  งานในลักษณะนี้มีที่มาจากผู้ออกแบบและที่ปรึกษาต่างๆ
  เสนอแนะผู้รับเหมาที่มีผลงานที่น่าเชื่อถือในอดีตให้แก่เจ้าของโครงการ
  การเสนอราคาในลักษณะเช่นนี้ในบางกรณี บริษัทฯ
  อาจแนะนำผู้รับเหมาช่วงที่ชำนาญงานเฉพาะทางให้เจ้าของโครงการโดยตรงโดยไม่จำเป็นต้องว่าจ้างผ่านทางบริษัทฯ
  โดยที่บริษัทฯ จะเป็นผู้รับบริหารงานก่อสร้างให้โดยมีค่าประสานงาน
  การพิจารณาราคาที่จะนำเสนอยังใช้แนวทาง เช่น วิธีการประกวดราคา

  3. การตกลงราคาโดยตรง

  ในบางครั้ง เจ้าของโครงการมีความเชื่อถือในชื่อเสียงและผลงานของบริษัทฯ จึงให้บริษัทฯ
  เสนอราคาโดยเปรียบเทียบกับประมาณการของเจ้าของโครงการ บริษัทฯ
  จะยื่นเสนอราคาตามประมาณการที่เจ้าของโครงการหรือผู้ออกแบบทำไว้
  และทำการต่อรองราคากันด้วยหลักเกณฑ์ที่ทุกฝ่ายพอใจ งานในลักษณะนี้นอกจากบริษัทฯ
  จะตกลงราคาโดยใช้แบบที่เจ้าของโครงการจ้างผู้ออกแบบคนอื่นแล้ว บริษัทฯ
  ยังรับเป็นทั้งผู้ออกแบบและก่อสร้างด้วยซึ่งจะสามารถทำให้ลดเวลาการก่อสร้างของโครงการลงได้

  การตัดสินใจและการต่อรองราคา

  ก่อนการว่าจ้างจะเกิดขึ้น จะมีการเสนอราคาในการประกวดราคา
  หรือดำเนินการต่อรองราคาเจ้าของโครงการจะเลือกผู้รับเหมาซึ่งยื่นเสนอโดยถูกต้องตามเงื่อนไขและในราคาที่อยู่ในเกณฑ์ที่เหมาะสมสำหรับโครงการ
  ในบางกรณีเจ้าของโครงการอาจขอให้ผู้ยื่นประมูลชี้แจงข้อมูลเพิ่มเติมก่อนตัดสินใจเลือกผู้รับเหมา
  หากบริษัทฯ ได้รับเลือกทางเจ้าของโครงการก็จะแจ้งให้บริษัทฯ ทราบเป็นลายลักษณ์อักษรต่อไป

การจัดจำหน่ายและช่องทางการจัดจำหน่าย

บริษัทฯเป็นผู้รับเหมาก่อสร้างที่มีชื่อเสียงในระดับแนวหน้าของกลุ่มผู้รับเหมาก่อสร้างทั้งในประเทศและนอกประเทศ
เป็นบริษัทในตลาดหลักทรัพย์แห่งประเทศไทย มีความแข็งแกร่งในหลายๆ ด้าน โดยบริษัทฯ
มีแหล่งข้อมูลตลาดก่อสร้าง ดังนี้

1. ลูกค้าเดิม ลูกค้าปัจจุบันที่บริษัทฯ ติดต่อโดยตรง

2. การเชิญโดยเฉพาะเจาะจงให้เข้าร่วมประมูลงานจากผู้ว่าจ้าง

3. จากสื่อต่าง ๆ ที่โฆษณาโดยทั่ว ๆ ไป

4. จากวิธีอื่น ๆ เช่น จากผู้ถือหุ้น ที่ปรึกษาโครงการและผู้รู้จัก

บริษัทฯ
สนใจโครงการใดก็จะซื้อซองประกวดราคาแล้วให้แผนกประมาณราคาเป็นผู้คิดต้นทุนทั้งหมดของโครงการตามแบบก่อสร้างที่ได้มาอย่างละเอียดถี่ถ้วน
พร้อมทำการตรวจทานอีกครั้งว่า ปริมาณ ราคา และเงื่อนไขต่างๆ ของลูกค้า
ได้รวมอยู่ครบในใบสรุปราคา
จากนั้นส่งต่อให้ผู้บริหารที่รับผิดชอบตรวจทานอีกครั้งก่อนบวกกำไรและภาษีที่เกี่ยวข้องจะได้ราคาเพื่อการประมูล
และเมื่อชนะการประมูล บริษัทฯ จะได้รับ LETTER OF AWARD จากผู้ว่าจ้าง
จากนั้นแผนกประมาณราคาจะส่งประมาณการต้นทุนและแบบก่อสร้างให้ฝ่ายก่อสร้างต่อไป

ลักษณะของลูกค้าและความสัมพันธ์ของบริษัทฯ และบริษัทย่อย

จากการที่บริษัทฯดำเนินธุรกิจมาเป็นเวลานาน ทำให้บริษัทฯและบริษัทย่อย
มีฐานลูกค้ากว้างขวางและเป็นที่รู้จักกันทั่วไปในวงการอุตสาหกรรมก่อสร้าง
ในปัจจุบันลูกค้าของบริษัทฯ
และบริษัทย่อยโดยเฉพาะในประเทศไทยเป็นการดำเนินธุรกิจกับลูกค้าเดิมที่มีอยู่แล้ว
จากภาวะเศรษฐกิจตกต่ำทำให้กลุ่มลูกค้าของบริษัทฯ เปลี่ยนไป
ผลงานจากช่วงปีที่ผ่านมาจะเป็นงานก่อสร้างให้กับภาครัฐหรือบริษัทข้ามชาติใหญ่ ๆ มากขึ้น

รายชื่อลูกค้า 10 รายใหญ่ของบริษัทฯ สิ้นสุด ณ 31 ธันวาคม

ลูกค้า 10 รายใหญ่ของบริษัทฯ สิ้นสุด ณ 31 ธันวาคม 2543 มียอดรวมคิดเป็นร้อยละ 43 ของ
ยอดขายรวม ทั้งนี้ไม่มีลูกค้ารายใดที่มียอดขายเกินร้อยละ 30 ของยอดขายรวมเป็นระยะเวลา 3
ปีติดต่อกัน

ภาวะอุตสาหกรรมและการแข่งขัน

ภาวะอุตสาหกรรมการก่อสร้างในประเทศไทย

เนื่องจากสภาวะอุตสาหกรรมการก่อสร้างในปัจจุบันมีการชลอตัว ทำให้บริษัทฯ
มีอุปสรรคในการดำเนินงานก่อสร้างอยู่มาก อย่างไรก็ตามเนื่องจากยังมีงานก่อสร้างของรัฐบาล
เช่น กรมทางหลวงสำหรับงานก่อสร้างถนน ซึ่งยังมีความจำเป็นที่จะต้องมีการก่อสร้างอยู่อีก บริษัทฯ
จึงได้พยายามที่จะให้ได้งานดังกล่าวโดยการคำนวณราคาอย่างรอบคอบ กำหนดแผนงานอย่างรัดกุม
ตัดรายจ่ายที่ไม่จำเป็นลง ทำให้ราคาสามารถสู้กับคู่แข่งได้ เพื่อให้บริษัทฯ มีโอกาสได้งานสูงยิ่งขึ้น

ในปี 2543 การแข่งขันในธุรกิจยังคงมีอยู่อย่างต่อเนื่อง
แต่บริษัทคู่แข่งขันบางรายในตลาดอยู่ระหว่างการปรับโครงสร้างหนี้ หรืออยู่ระหว่างการฟื้นฟูกิจการ
ทำให้บริษัทฯ เริ่มได้รับการติดต่อเพื่อเสนอราคามากขึ้น
หลายโครงการมีโอกาสที่จะชนะการประมูลหรือมีโอกาสที่จะเข้าเจรจา
ขั้นสุดท้าย คาดการณ์ได้ว่าในปี 2544 บริษัทฯ จะมียอดขายที่สูงขึ้นกว่าปีที่ผ่านมา
นอกจากนี้การที่รัฐบาลใหม่ได้เข้ามาบริหารประเทศแล้วน่าจะทำให้การเมืองสงบ
การลงทุนจากต่างประเทศน่าจะเริ่มกลับมาลงทุนในประเทศไทยมากขึ้น
ภาวะธุรกิจก่อสร้างน่าจะเริ่มฟื้นตัวได้อีกครั้งหนึ่ง

คู่แข่งขัน

ในปัจจุบันการแข่งขันค่อนข้างสูง เนื่องจากจำนวนผู้รับเหมาก่อสร้างมีมากรายและปริมาณงานมีน้อย
การตัดราคามีอยู่โดยทั่วไป บริษัทฯ ไม่สามารถแข่งขันกับผู้รับเหมาขนาดเล็กได้
จึงมีนโยบายเน้นตลาดที่มีการแข่งขันน้อย และใช้เทคนิคในการก่อสร้างพิเศษ
ซึ่งโดยทั่วไปส่วนใหญ่จะเป็นงานภาครัฐ
เน้นหนักไปในงานโครงการพิเศษที่ก่อสร้างสาธารณูปโภคพื้นฐานซึ่งจะมีกลุ่มผู้รับเหมา
ก่อสร้างจำนวนน้อยรายที่มีคุณสมบัติเพียงพอที่จะเข้าประมูลงาน

คู่แข่งขันในธุรกิจรับเหมาก่อสร้าง

ในส่วนงานราชการจะมีวิธีคัดเลือกผู้เข้าประกวดราคาและจัดชั้นผู้รับเหมาเอาไว้
และกำหนดสิทธิผู้รับเหมาแต่ละชั้นตามขนาดของงาน บริษัทฯ เป็นผู้ได้รับการคัดเลือกเป็นผู้รับเหมา
ชั้น 1 ของกรมทางหลวง, กรมชลประทาน ซึ่งสามารถประมูลงานได้ทุกขนาดและไม่จำกัดวงเงิน
ในส่วนหน่วยราชการอื่นๆ ถึงจะไม่มีข้อกำหนด แต่บริษัทฯ
สามารถอ้างถึงระดับผู้รับเหมาที่ได้รับการคัดเลือกจาก 2 กรมนี้ได้

  งานกรมทางหลวง

  โดยทั่วไปจะมีผู้ซื้อแบบแต่ละโครงการประมาณ 8-10 ราย และจะเข้าประมูลประมาณ 4-5 ราย
  ทั้งนี้ เพราะทางกรมควบคุมแต่ละผู้รับเหมาจะไม่อาจรับงานได้เกิน 4 สัญญาในเวลาเดียวกัน
  อย่างไรก็ตามจากการที่ได้เปลี่ยนแปลงวิธีคัดเลือกผู้รับเหมาที่จะรับงานกรมทางหลวงใหม่ทำให้มีผู้รับเหมารายเล็กเข้ามาร่วมประมูลมากราย
  โดยมีผู้รับเหมายื่นซื้อแบบครั้งละ 30-40 ราย และมีการเข้าประมูลครั้งละไม่น้อยกว่า 25 ราย
  ทำให้มีการเสนอราคาที่ต่ำมากในบางกรณีต่ำกว่าราคากลางถึง 38%
  ทำให้ในช่วงปีที่ผ่านมาบริษัทฯ
  ไม่มีโอกาสประมูลได้งานของกรมทางหลวงในส่วนที่เป็นเงินงบประมาณ

  งานกรมชลประทาน

  ในลักษณะเดียวกับกรมทางหลวง
  แต่งานของกรมชลประทานขนาดใหญ่จะมีจำนวนน้อยกว่ากรมทางหลวง

  งานทางน้ำ, งานอู่ซ่อมเรือ

  เป็นงานที่เอกชนและราชการเริ่มมีการลงทุนสูงขึ้น
  ตามการพัฒนาขยายท่าเทียบเรือทั้งแหลมฉบังและมาบตาพุด และที่อื่น ๆ ในประเทศ

  ผู้รับเหมางานประเภทนี้ที่มีอยู่จะทำงานขนาดเล็กและไม่ต้องใช้เทคนิคสูง ซึ่งงานที่เกิดขึ้นใหม่ๆ
  ในโครงการอุตสาหกรรมขนาดใหญ่ ต้องการสะพานเทียบเรือเพื่อการขนส่งวัตถุดิบ
  ซึ่งบริษัทฯจะได้เปรียบในเรื่องบุคลากรที่มีประสบการณ์ในงานด้านนี้

  งานของกรุงเทพมหานคร

  ได้แก่ งานอุโมงค์ลอดทางแยกต่างๆ, งานโรงกำจัดน้ำเสีย, งานโรงกำจัดขยะ
  ซึ่งเป็นโครงการจะต้องใช้ผู้รับเหมาที่มีประสบการณ์และมีความรู้ด้านการออกแบบ
  เพราะจะเป็นโครงการที่ต้องออกแบบและก่อสร้างด้วย

คู่แข่งขันในธุรกิจรับเหมาก่อสร้าง

ปัจจุบันบริษัทรับเหมาก่อสร้างขนาดกลางถึงขนาดใหญ่ภายในประเทศไทย
หากพิจารณาตามขนาดของกิจการและมาตรฐานการก่อสร้างที่เป็นสากลแล้ว
พบว่ามีเพียงบางรายเท่านั้นที่เป็นผู้รับเหมารายใหญ่และเสนอบริการที่มีมาตรฐาน

งานที่ยังไม่ได้ส่งมอบ ณ วันที่ 31 ธันวาคม 2543

บริษัทฯ มีงานที่ยังไม่ได้ส่งมอบ ณ วันที่ 31 ธันวาคม 2543 มีมูลค่ารวม 2,823.13 ล้านบาท
โดยไม่มีโครงการใดที่มีมูลค่าเกินร้อยละ 10 ของรายได้รวมตามงบการเงิน

การผลิตหรือการจัดหาผลิตภัณฑ์เพื่อจำหน่าย

วัตถุดิบและผู้จำหน่ายวัตถุดิบ

วัตถุดิบที่ใช้ในการก่อสร้างส่วนใหญ่ได้แก่ ปูนซีเมนต์ เหล็ก ทราย ไม้ เป็นต้น ซึ่งบริษัทฯ
จัดซื้อวัสดุเหล่านี้ภายในประเทศทั้งหมด โดยที่บริษัทฯ
มีความสัมพันธ์ที่ดีกับผู้ผลิตวัตถุดิบรายใหญ่มาเป็นเวลานาน มีการติดต่อโดยตรงกับผู้ผลิตรายใหญ่เช่น
บริษัท ปูนซิเมนต์ ไทย จำกัด (มหาชน) จากการที่เป็นคู่ค้ากับบริษัทเหล่านี้มาเป็นเวลานาน
และบริษัทฯ ได้ปฏิบัติตามเงื่อนไขการค้าทุกประการ ทำให้บริษัทฯ ได้รับความช่วยเหลือเป็นอย่างดี
นอกจากนี้ในปัจจุบันเนื่องจากงานก่อสร้างมีปริมาณลดลง
ทำให้ผู้ผลิตวัสดุก่อสร้างมีกำลังผลิตมากกว่าปริมาณความต้องการในตลาดที่มีอยู่
ทำให้ไม่มีปัญหาเรื่องวัสดุก่อสร้างขาดแคลนเหมือนที่เคยเกิดขึ้นในอดีต

การจัดซื้อวัตถุดิบแต่ละครั้ง จะมีการจัดทำสัญญาซื้อสำหรับการก่อสร้างแต่ละโครงการ
โดยมีการกำหนดราคาและปริมาณคงที่ไว้แล้ว
จึงไม่มีปัญหาในเรื่องของความผันผวนของราคาหรือวัสดุที่อาจจะขาดแคลน

วัตถุดิบที่ใช้ในการก่อสร้างโดยทั่วไปจะอยู่ในอัตราส่วนที่ถัวเฉลี่ยกันไป ดังนั้น
จึงไม่มีวัตถุดิบชนิดใดชนิดหนึ่งที่มีต้นทุนเกินร้อยละ 50 ของต้นทุนการผลิตรวม